**02015 Сандвич на класа**

**Клас: 2ри**

***Учениците си сътрудничат при изпълнението на общ за класа проект – приготвяне на сандвич. Всеки от тях трябва да донесе по една съставка за сандвича.***

**Продължителност:** Две занятия от 40 минути.

**Цели:**

* Да усъвършенстват уменията си за разбиране при слушане и прилагане на аналитично мислене;
* Да усъвършенстват уменията си за работа в екип;
* Да проявят разбиране към нуждите на хората.

**Очаквани резултати:**

*Учениците ще могат да:*

* подобрят уменията си за разбиране при слушане и ще прилагат аналитично мислене;
* използват ограничени средства, за да осигурят храна за всички;
* определят по какъв начин са си сътрудничили;
* посочат стъпките в процеса на приготвяне на сандвича.

**Материали:**

* Големи франзели;
* Масло;
* Разнообразни зеленчуци;
* Кашкавал;
* Сирене;
* Маслини;
* сварени яйца;
* Хартия за флипчарт и маркери за пиктограматата;
* Нож, дъска за рязане, пластмасови чинии и салфетки;
* По желание, но много полезно: родител-доброволец.

**Подготовка у дома:**

Учениците носят от вкъщи необходимите за сандвич продукти, като предварително е обсъдено и направено разпределение кой какво и в какво количество донася. Родителите са информирани за инициативата и са поканени да се включат в нея като доброволци.

**Библиография:**

Кампания на Занаятчийска кухня „Фермата" в Капана и Национален алианс за работа с доброволци в Пловдив

линк - <https://www.youtube.com/watch?v=wpAeRvpd6Wo>

**Инструкции:**

**Урок № 1**

***Насочващи дейности****:*

1. Покажете на класа един готов малък сандвич. Попитайте ги дали той ще стигне за всички. Попитайте дали някой от тях си е правил сандвич и какви продукти е използвал. Нека учениците да споделят кои са любимите им сандвичи и да запишат с какво биха желали да бъдат приготвени те.
2. Покажете картинки на различни видове зеленчуци. Попитайте учениците кои са зеленчуците и как се отглеждат. Поговорете за сезоните, в които събираме различните зеленчуци.
3. Помолете учениците по желание да донесат зеленчуци, може и от предварително подготвен списък. Изпратете по учениците бележки до техните родители, като помолите хранителните продукти да бъдат донесени в училище в деня, когато ще се правят сандвичите. (Ако необходимо, сами набавете зеленчуци и останалите необходми продукти.) Поканете родители да се присъединят към правенето на сандвичи като доброволци.
4. За подготовка: разделете класа /групата/ на 5 групи от по 4 човека. Всяка група ще изработи големия сандвич от продуктите, с които разполага.
5. Направете с класа пиктограма на зеленчуците, които ще използвате за сандвичите. Нека всеки ученик да нарисува зеленчук, който да се закрепи върху плътна хартия. Сравнете количествата от всеки вид зеленчук.

**Урок № 2**

1. В часа, в който подготвяте сандвичите: помолете доброволец или родител да помогне на децата да нарежат зеленчуците и останалите продукти на малки парчета, след като ги измият.
2. Вземете парче от всеки зеленчук и го дайте на децата, за да може всяко да види и усети структурата, външния вид и миризмата му.
3. Направете сандвичите.

Когато сандвичите са гототви, всяка група ще разреже на 4 равни части своя сандвич и ще го раздаде на останалите 4 групи и съответно ще получи по парче от другите 4 групи. Така всяка група ще раздаде изцяло своя сандвич, а ще получи от другите.

1. Попитайте ги как са се почувствали, когато са раздали сандвича, който са приготвили и не са опитали, а в замяна са получили от останалите групи. *Какво е чувството когато даваш и когато получаваш?*
2. Обсъдете личния принос на всеки, включително на родителя /доброволеца/, който е участвал, и как това е помогнало за приготвянето на сандвичите.
3. Попитайте учениците дали биха дали част от своята храна на хора в нужда.
4. Пуснете клипчето (виж Библиографията) и направете дискусия какво са научили децата, какъв е смисълът от подобни проекти. Обяснете какво е „кухня за бедни“. Тя е полезна за хората, които са в нужда. Дискутирайте как може да се финансира кухнята за бедни. Дискутирайте кой би пожелал да е доброволец в кухня за бедни и да дари време и средства. Желателно е учениците да посетят „кухня за бедни“ и при възможност да бъдат доброволци в нея.